 **Comunicat de presă**



P

Data 11.02.2020

**Respecți. Ești respectat. – campanie de conștientizare în domeniul eticii**

Agenția Națională a Funcționarilor Publici derulează, pe o perioadă de 60 de zile calendaristice (până în luna martie 2020), campania de conștientizare privind cadrul relațiilor în exercitarea funcției publice.Campania este o activitate a proiectului ***ETICA - Eficiență, Transparență și Interes pentru Conduita din Administrație*,** cod SIPOCA 63, cod SMIS 119741, cofinanțat din Fondul Social European (FSE) prin Programul Operațional Capacitate Administrativă (POCA) 2014-2020 și are ca obiectiv general creșterea încrederii populației în administrația publică prin evidențierea unei relații bazate pe respectul reciproc dintre cetățeni și funcționari publici.

**Promovând mesajul „Avem multe în comun, dar și respectul este important! Respecți. Ești respectat.”,** campania are la bază un concept prin care îşi propune să transmită valorile fundamentale ale oricărei relaţii sau interacţiuni umane: *respect, încredere şi empatie,* prin deschiderea şi încurajarea unui dialog între oameni, nu între funcţii sau poziţii ierarhice.

Campania se derulează cu precădere în mediul digital prin utilizarea platformelor de socializare și a website-urilor dedicate, dar este susținută și de publicitatea clasică (organizarea de evenimente și diseminarea de afișe, broșuri, albume foto etc.).

Campania și, implicit, materialele suport se așteaptă a contribui pozitiv la creșterea gradului de conștientizare a faptului că o atitudine corectă a persoanelor în relația cu interlocutorul (funcționarii publici în relația cu cetățenii, funcționarii publici în relația cu colegii și cetățenii în relația cu funcționarii publici) formează premisele unor comportamente bazate pe *respect*, *bună-credință*, *corectitudine* și *amabilitate*, protejează *onoarea*, *reputația* și *demnitatea* persoanelor şi conduce la rezolvarea clară și eficientă a problemelor cetățenilor, limitând considerabil oportunitatea și posibilitățile de manifestare a unor comportamente lipsite de integritate.

**Demersul ANFP este parte integrantă a unei strategii de comunicare în domeniul eticii, dezvoltate în cadrul proiectului.**

**Informații detaliate despre proiect, dar și despre campania de conștientizare pot fi consultate accesând site-ul ANFP,** [**www.anfp.gov.ro**](http://www.anfp.gov.ro)**, secțiunea *Proiecte/ Proiecte în implementare*, dar și site-ul dedicat al proiectului,** [**www.respectreciproc.ro**](http://www.respectreciproc.ro)**.**

\*\*\*

Proiectul „ETICA - Eficiență, Transparență și Interes pentru Conduita din Administrație”, cod SIPOCA 63, cod SMIS 119741, este implementat de către Agenția Națională a Funcționarilor Publici și este cofinanțat din Fondul Social European (FSE) prin Programul Operațional Capacitate Administrativă (POCA) 2014-2020. Perioada de implementare: 24.11.2017 – 24.05.2020. Valoarea totală a proiectului: 2.699.703,84 lei, din care valoarea eligibilă nerambursabilă din FSE este: 2.267.315,57 lei, iar cofinanţarea eligibilă a Beneficiarului este: 432.388,27 lei. Obiectivul general: Dezvoltarea capacității autorităților și instituțiilor publice de a promova valori precum cinste, probitate, onestitate, în special prin creşterea transparenţei, a gradului de cunoaştere şi înţelegere a standardelor etice, a eficienței aplicării instrumentelor specifice şi printr-o cultură a responsabilităţii. Persoana de contact: Adriana Cîrciumaru, manager proiect, e-mail : [adriana.circiumaru@anfp.gov.ro](mailto:adriana.circiumaru@anfp.gov.ro).